Διακήρυξη των Δικαιωμάτων του ΑΝΘΡΩΠΟΥ .

(Άρθρα 30). 10 Δεκεμβρίου 1948.

\*\*\* Η ΓΕΝΙΚΗ Συνέλευση του Ο.Η.Ε. «Ψηφίζει την Παγκόσμιο Διακήρυξη των Δικαιωμάτων του Ανθρώπου ως κοινόν ιδεώδες προς επίτευξιν υπό πάντων των λαών και πάντων των Εθνών, …».

\*\*\* «Η ΠΡΟΑΓΩΓΗ και η προστασία των ανθρωπίνων δικαιωμάτων αποτελούν αυτήν ταύτην την ουσίαν του Οργανισμού των Ηνωμένων Εθνών ΟΗΕ». (Ου Θαντ, τρίτος κατά σειρά Γ. Γραμματέας του Ο.Η.Ε. 1961 – 1972)

\*\*\* ΣΥΜΠΛΗΡΩΝΟΝΤΑΙ 68 χρόνια από τη μέρα που η Ανθρωπότητα πληγωμένη και πονεμένη από το Β΄ Μεγάλο Πόλεμο υπέγραφε την «Παγκόσμιον Διακήρυξιν των Δικαιωμάτων του Ανθρώπου».

 ΝΙΩΘΟΝΤΑΣ τον πόνο του πρόσφυγα από το Κανταχάρ, την Καμπούλ, την Παλαιστίνη, τη Μοσούλη, το Κιρκούκ, τη Σερβία, την Χομς, τη Λαοδίκεια, τη Μάουρα.. και όλων των προσφύγων της Πατρίδας μας και όλης της Γης….

 ΕΧΟΝΤΑΣ νιώσει διαχρονικά την ΠΡΟΣΦΥΓΙΑ, ΧΤΕΣ (1914–1922,) με τον ξεριζωμό από τη Σινώπη, την Τραπεζούντα, την Καισάρεια, τη Ροδαιστό, το Εγγλεζονήσι, την Προύσα, τη Σμύρνη, την Πόλη… και από όλα τα αγαπημένα μέρη μας.

 Και ΣΗΜΕΡΑ, (εδώ και 42 χρόνια, 20 Ιουλίου 1974), μέσα από τα αποτελέσματα της τουρκικής εισβολής του Ιούλη το 1974, όταν ο Αττίλας ξερίζωσε τις 200.000 ελληνοκύπριους από τις πατρογονικές εστίες, από την Κερύνεια, την Αμμόχωστο, του Μόρφου, την Λάπηθο, το Μπογάζι,…., τις 200.000 ελληνοκύπριους. Μετέφερε και εγκατέστησε στα σκλαβωμένα χωριά και στις πόλεις μας χιλιάδες έποικους.

Οργάνωσε και πραγματοποίησε τη συστηματική καταστροφή της πολιτιστικής κληρονομιάς μας και γενικά κάθε στοιχείου που θύμιζε και μαρτυρούσε την ελληνική ταυτότητα της σκλαβωμένης γης μας. Παραμόρφωσε το πρόσωπο των κατεχομένων εδαφών μας, γκρέμισε τις εκκλησίες και τα μοναστήρια μας, σύλησε τα μνημεία του πανάρχαιου πολιτισμού μας, μετέβαλε τεχνητά και με τη βία το δημογραφικό χαρακτήρα του τόπου μας.

 ΚΑΙ ΣΗΜΕΡΑ απέναντι σ’ αυτό το θέατρο του παράλογου και για αιώνες δράματος, όπου οι μεγάλες δυνάμεις μετρούν στη βάση των δικών τους ανίερων συμφερόντων και καιροσκοπούντες είναι έτοιμοι και πάλι ως άρπαγες για μια νέα τάξη στην Νοτιοανατολική Μεσόγειο, ελέω υδρογονανθράκων, με θεμέλια και πάλι το αίμα αθώων και τους τάφους των παιδιών.

 Αγαπημένα Παιδιά, ΑΞΙΖΕΙ να παραμείνουμε Άνθρωποι, με Αξιοπρέπεια και Ελεύθερο πνεύμα, να συνει-δητοποιήσουμε ότι είμαστε φορείς αλλά και συνεχιστές μιας διαχρονικής Ιστορικής και Πολιτιστικής Κληρονομιάς. Να επαναφέρουμε στην ζωή μας αρχές και αξίες, όπως το κάλλος και το μέτρο, το ήθος και η αξιοκρατία, η ισονομία και η κοινωνική δικαιοσύνη, η αλληλεγγύη και το άνοιγμα στο συνάνθρωπό μας, η φιλία και η συναδέλφωση, … η Ανθρωπιά! Να επιζητούμε το χαμόγελο του όπου γης παιδιού, του φίλου μου, του γείτονά μου ανεξάρτητα από την καταγωγή, το φύλο, τη θρησκεία….

 «Η Ελλάδα, με τη συμπεριφορά της απέναντι στο κύμα των προσφύγων, ήταν και πάλι ο βράχος στον γκρεμό για να κρατιέται η Αξιοπρέπεια της Ευρώπης, αλλά και της Ανθρωπότητας και να μην γκρεμιέται – να μην χάνεται»!!

 Ο Μόνος ρεαλισμός είναι ο αγώνας του Ανθρώπου για τον Άνθρωπο!

«Πολλά τα δεινά κουδέν ανθρώπου δεινότερον πέλει».

(πολλά είναι τα θαύματα, Τίποτε πιο θαυμαστό από τον Αν-θρωπο)

 (Σοφοκλής, «Αντιγόνη», στ. 332-334).

 «Ή χαρίεν έστ’ άνθρωπος, αν άνθρωπος ή».

(Πόσον χαριτωμένος είναι ο άνθρωπος, αν είναι άνθρωπος».

 (Μέναδρος).

(Τ’ άδυτα της ψυχής του ανθρώπου).

«Της ψυχής τα πέρατα δεν μπορείς να τα βρεις,

Όποιον δρόμο κι αν πάρεις τόσο νόημα

Έχει βαθύ».

 (Ηράκλειτος)

ΑΡΧΕΣ και ΑΞΙΕΣ της ΔΙΑΚΗΡΥΞΗΣ

(#\*\*\*)

# \*\*\* ΑΔΕΛΦΟΣΥΝΗ,

(Άρθρο 1. ….. ( οι άνθρωποι) Είναι προικισμένοι με λογική και συνείδηση και οφείλουν να ενεργούν ο ένας με τον άλλο με πνεύμα αδελφοσύνης).

\* «ούτοι συνεχθείν, αλλά συμφιλείν έφυν».

 (δεν γεννήθηκα για να μισώ μαζί με άλλους, αλλά

 για να αγαπώ μαζί τους).

(Σοφοκλής, «Αντιγόνη», στ. 522).

Το να αγαπάς δεν είναι τίποτα.

Το να σε αγαπούν είναι κάτι.

Το να αγαπάς και να σε αγαπούν είναι το παν.

\* Ομήρου, Ιλιάδα ραψωδία Ζ΄ στ. 119 -236 Διομήδης ο Αχαιός του Τυδέως και ο Γλαύκος ο Λύκιος του Ιππολόχου, είναι αντίπαλοι αναγνωρίζονται και αναγνωρίζουν τους δεσμούς φιλοξενίας που συνδέουν τις οικογένειές τους,

(στ. 230 – 233).

(Διομήδης)

«τεύχεα δ’ αλλήλους επαμοίψομεν, όφρα και οίδε

γνώσιν ότι ξείνοι πατρώιοι ευχόμεθ’ είναι»

 Ως άρα φωνήσαντε, καθ’ ίππων αίξαντε

Χείρας τ’ αλλήλων λαβέτην και πιστώσαντο.

(«Και τ’ άρματα ας ανταλλάξωμεν, όπως και αυτοί μάθουν

Που είμαστε φίλοι πατρικοί κι είναι τιμή δική μας»

Είπαν, (αυτά) και αμέσως από τα άλογα πήδησαν

Τα χέρια έδωσαν και ορκίστηκαν (πιστοποίησαν) φιλίαν».

\* Ομήρου, Ιλιάδας ραψωδία Ω΄, Στ. 486 – 524 και στ. 625 – 634. ο Βασιλιάς των Τρώων Πρίαμος ικετεύει τον Αχιλλέα να του δώσει το νεκρό σώμα του Έκτορα, για να τον θάψει με τιμές, όπως αρμόζουν σε ένα νεκρό! Ο Αχιλλέας, παρά τον πόνο του που νιώθει για το χαμό του Φίλου του, Πάτροκλου, δίνει προσταγή να στολίσουν και δώσουν τον Έκτορα στον Πατέρα του για ταφή! Επίσης στα πλαίσια της φιλοξενίας ετοιμάζει γεύμα για το Βασιλιά Πρίαμο!

ΤΙΜΗ στους νεκρούς Ήρωες!

 Στις 26 Νοεμβρίου στην ιδιαίτερή μου πατρίδα, την Κύπρο, παρευρέθηκα, μετά από 42 χρόνια, στην κηδεία των «λειψάνων - οστών» του Αδελφού, Συντρόφου και Συμπολεμιστή μου, Επιλοχία του 399 Τάγματος Πεζικού (Μπογάζι), Γιώργου Γεωργαλλά, ο οποίος μαζί με άλλους, παρά την προδοσία αρνούμενος να παραδώσει αμαχητί την πατρίδα, πολέμησε και έπεσε μαχόμενος εναντίον των βαρβάρων εισβολέων στις 22 Ιουλίου 1974.

Μια θυσία ηρωική και τραγική!! Η «χαμένη» Διμοιρία 12 κληρωτοί και 18 έφεδροι!! Αλωνάγρα 22 Ιουλίου 1974, δειλινό, ώρα 2-4 …. Κάποια στιγμή ορμήσανε προς την Αθανασία! Δεν τους ξαναείδε ποτέ κανείς! Έπεσαν πολεμώντας σε άνιση μάχη! Αδυσώπητη μάχη, σφαγή ομηρική που ακουμπά το μύθο!! 22 Ιουλίου 1974, ώρα 4μ.μ. Εκεχειρία! Για να ταφούν οι πεσόντες! Αυτά ισχύουν από καταβολής κόσμου! Σεβασμός στον υπέρτατο άγραφο θεϊκό νόμο της ταφής! Οι βάρβαροι εισβολείς έχουν άλλες αρχές τη σφαγή και την ατίμωση!, για τούτο, 42 χρόνια μετά την κατοχή θάβουμε τους ΗΡΩΕΣ μας.

\*«Ο ΒΑΘΜΟΣ σεβασμού του συνανθρώπου γενικά δείχνει το βαθμό αυτοσεβασμού».

\* «Συμπεριφέρομαι όπως θα ήθελα να μου συμπεριφερθούν, αποφεύγω ό,τι θεωρώ ταπεινωτικό για την οντότητα του».

#\*\*\* ΑΛΛΗΛΕΓΓΥΗ

Αλληλεγγύη: (αλληλο + εγγύη = ενέχυρο = κοινές ευθύνες, κοινές υποχρεώσεις)

\* η Αλληλεγγύη συντελεί, συμβάλλει στην αρμονική συνύ-παρξη και συνεργασία, που είναι οι προϋποθέσεις, βάσεις, θεμέλια της ατομικής και κοινωνικής προόδου.

\* ΚΟΙΝΩΝΙΚΟΤΗΤΑ

Αλληλοσυμπαράσταση - συνεργασία, αλληλοβοήθεια

(αντίθετα: ανταγωνισμός, διαμάχη, διαπάλη, …)

\* ΑΛΤΡΟΥΙΣΜΟΣ: ανυστερόβουλη, ανιδιοτελής αγάπη και

φροντίδα για το συνάνθρωπο

\* ΑΝΙΔΙΟΤΕΛΕΙΑ: όταν προσφέρουμε στον συνάνθρωπό μας ή στο κοινωνικό σύνολο και δεν αποβλέπουμε ή προσδοκούμε προσωπικό όφελος ή ανταπόδοση.

\* αφιλοκέρδεια, αφιλοχρηματία, ανυστεροβουλία (αντίθετα: ιδιοτέλεια, φιλοκέρδεια, φιλοχρηματία, συμφεροντολογία, απληστία, πλεονεξία, ..)

\* ΑΧΑΡΙΣΤΙΑ (όταν ξεχνάμε το καλό που μας έκαναν)

Οι φονιάδες, οι κλέφτες, οι κακοί έχουν ελπίδα σωτηρίας, οι ΑΧΑΡΙΣΤΟΙ ΟΧΙ!!!

#\*\*\* Η ΖΩΗ υπέρτατο αγαθό: σεβασμός και προστασία. Συμπόνια, μεγαλοψυχία, υπεράσπιση των αδυνάτων, φιλοξενία

#\*\*\* ΑΤΟΜΟ υπευθυνότητα, αξιοπρέπεια, (σύμφυτη με την ανθρώπινη ύπαρξη).

\* Προσωπική ευθύνη \* Σεβασμός, αγάπη, τιμή

#\*\*\* ΕΞΟΥΣΙΑ

\* Λαοπρόβλητη – δοτή, διορισμένη

\* Λαϊκή κυριαρχία - Πλειοψηφία – μειοψηφία (πλειονότητα – μειονότητα)

\* ΤΟ ΔΙΚΑΙΟΝ εναντίον της βίας και της αυθαιρεσίας.

\* Δύναμη και δίκαιο, σεβασμός στον πλησίον: «όποιος δεν θέλει να τον βρίζουν ας μην πετάει βρισιές».

\* Όταν περιφρονεί κάποιος τα δικαιώματα των άλλων για να επιβάλει τα δικά του, είναι ΑΠΑΤΗ.

\* «Τα όρια της ατομικής ελευθερίας τοποθετούνται ακριβώς στο σημείο που θα άρχιζαν να βλάπτουν την ελευθερία του άλλου»

\* ΦΥΛΑΚΗ, βασανιστήρια, θανατική ποινή, βία, εκδίκηση.

\* ΝΟΜΙΜΗ εξέγερση, επανάσταση.

\* ΑΤΟΜΙΚΗ ελευθερία – Συνείδηση.

\* ΕΝΑΡΕΤΟΙ Άρχοντες!!

ΓΡΑΠΤΟΣ νόμος – ΑΓΡΑΦΟΣ νόμος (θεϊκός).

Η ΑΝΤΙΓΟΝΗ δεν υπακούει στην απαγόρευση , (πρόσταγ-μα – νόμο) του Κρέοντα να ταφεί ο Πολυνίκης, γιατί υπα-κούει στον ΑΓΡΑΦΟ – ΘΕΪΚΟ νόμο.

«ου γαρ τι μοι Ζευς ην ο κηρύξας τάδε

ουδέ η ξύνοικος των κάτω θεών Δίκη

τοιούσδε εν ανθρώποισιν ώρισαν νόνους».

(.. γιατί δεν ήταν ο Δίας, που μου τα είχε αυτά προστάξει, ούτε η συγκάτοικος με τους Θεούς του Κάτω Κόσμου Δίκη (δικαιοσύνη), αυτούς τους νόμους μες τους ανθρώπους όρισαν).

 (Σοφοκλής, «Αντιγόνη», στ. 450 - 453).

#\*\*\* ΔΗΜΟΚΡΑΤΙΑ

«… και όνομα μεν διά το μη ες ολίγους αλλ’ ες πλείονας οικείν δημοκρατία κέκληται».

(… και με το όνομα, επειδή η εξουσία δεν βρίσκεται στα χέρια των (ολιγαρχικών) ολίγων, αλλά του δήμου (πλείονες - λαού) δημοκρατία αποκαλείται).

 (Θουκυδίδης, «Περικλέους Επιτάφιος», Β΄ 37).

\* Η ΔΗΜΟΚΡΑΤΙΑ επανήλθε, το 1974 στην Ελλάδα μέσα από αίμα της Τραγωδίας της Κύπρου. Ούτε το Πολυτεχνείο, ούτε η πλευρά της «ομαλής μεταβίβασης» αποκατέστησαν τη Δημοκρατία.

\* Η ΚΑΠΗΛΕΙΑ αμφοτέρων των θιασωτών και η αλαζο-νική τους συμπεριφορά, τους ψήλωσε πρόσκαιρα, αλλά δεν τους μεγάλωσε. Στενόμυαλοι και μικρόψυχοι δεν είχαν την μεγάλη καρδιά να αναγνωρίσουν την ιστορική πραγματικό-τητα.

 \* ΤΗΝ ΔΗΜΟΚΡΑΤΙΑ δεν την κατακτήσαμε και για τούτο δεν την εκτιμήσαμε! Αν το είχαμε πράξει θα ήμασταν όλοι πιο σώφρονες και με αυτοσυνειδησία και η Δημοκρατία μας θεμελιωμένη σε στέρεες βάσεις, θα γευόμασταν τα αγαθά της, ευνομία, ισονομία, αξιοκρατία, …και θα ήταν ανάχωμα στους θρασείς, στα λαμόγια, στους κλέφτες και τους επίορκους που διασπάθισαν το δημόσιο πλούτο και έφεραν τη χώρα σ’ αυτή την κατάσταση! Θα απέβαλλε και δεν θα άφηνε να ανθίσουν και να κυριαρχήσουν οι ανίκανοι, οι ανάξιοι, οι τυχοδιώκτες, οι ιδιοτελείς, οι αφερέγγυοι … Η ατιμωρησία εξέθρεψε ανείπωτο θράσος! «Εκεί που κρέμα-γαν οι Καπεταναίοι τα ντουφέκια, κρεμάν τα λαμόγια – επίορκοι τα ταγάρια με τα κλοπιμαία)»! Μαγκιά είναι να αγαπάς την πατρίδα! Φτάσαμε στο σημείο να φωνάζουν οι κλέφτες για να φοβηθούν οι νοικοκύρηδες!!

\*Έγραφε ο Γ. ΣΟΥΡΗΣ ένα και πλέον αιώνα πριν στην εφημερίδα του «ΡΩΜΗΟΣ»

«Ποιος είδε κράτος λιγοστό

Σ’ όλη τη γη μοναδικό,

Εκατό να εξοδεύη

Και πενήντα να μαζεύη.

Να χη κλητήρες για φρουρά

Και να σε κλέβουν φανερά.

Και ενώ αυτοί σε κλέβουνε

Τον κλέφτη να γυρεύουνε;

Όλα σ’ αυτή τη γη μασκαρευτήκαν

Ονείρατα, ελπίδες και σκοποί,

Οι μούρες μας μουτσούνες εγινήκαν

Δεν ξέρουμε τι λέγεται ντροπή».

\* Προφητικοί οι στίχοι του! Δυστυχώς και επίκαιροι!

#\*\*\* ΕΛΕΥΘΕΡΙΑ σκέψης και έκφρασης

\* Ελευθεροτυπία – λογοκρισία

#\*\*\* ΑΝΕΞΙΘΡΗΣΚΙΑ

#\*\*\* ΚΟΙΝΩΝΙΚΗ ΙΣΟΤΗΤΑ (ίση στη γέννηση και στο θάνατο)!!!

Κοινωνικές τάξεις;

\*ΚΟΙΝΩΝΙΚΗ ΔΙΚΑΙΟΣΥΝΗ: (καταχρήσεις, ανισότη-τες, εκμετάλλευση).

#\*\*\* ΙΔΙΟΚΤΗΣΙΑ

#\*\*\* ΕΡΓΑΣΙΑ: Συνθήκες – αμοιβή – φορολογία

#\*\*\* ΙΣΟΤΗΤΑ, ΕΛΕΥΘΕΡΙΑ ΚΑΙ ΔΙΚΑΙΟΣΥΝΗ.

(Άρθρο 1. « Όλοι οι άνθρωποι γεννώνται ελεύθεροι και ίσοι ως προς την αξίαν και τα δικαιώματα»).

\*\* (ΔΙΑΚΗΡΥΞΗ των Ηνωμένων Εθνών για την Κατάρ-γηση των ΠΑΣΗΣ Μορφής Φυλετικών Διακρίσεων: 23 Νοεμβρίου 1963)

\* «ΟΛΑ τα πλάσματα δικαιούνται εξ ίσου το μερίδιο τους από τον ήλιο και τη σελήνη». (Κοζάκικη ρήση).

\* ΡΑΤΣΙΣΜΟΣ: Διαχωρισμός των ανθρώπων ανάλογα με το χρώμα ή την καταγωγή.

 ΑΛΛΑ και ( πολιτικός – κοινωνικός – πνευματικός – θρησκευτικός, ….

«Θάνατος κατά των απίστων»

Σύμπλεγμα: ανώτερος – κατώτερος.

# ΜΟΝΤΕΣΚΙΕ:«η θεωρία της κατωτερότητας των μαύρων, χρησιμεύει για να δικαιολογηθεί η εκμετάλλευσή τους από τους λευκούς»

(Ευρωπαϊκός Διαφωτισμός, Γαλλική Επανάσταση

14 Ιουλίου 1789)

\*\* ΑΙΤΙΑ: κοινωνικά – οικονομικά – ψυχολογικά –εθνικιστικά – θρησκευτικά

\* Πολιτικά: αντιδημοκρατική εξουσία

(Ποιους εξυπηρετεί η έξαρση του Εθνικισμού – ρατσισμού;)

\*\* ΕΠΙΠΤΩΣΕΙΣ:

\* Καταρρακώνει την ανθρώπινη αξιοπρέπεια,

\* Εκμετάλλευση – υποδούλωση,

\* «Χωριστή συμβίωση» - γκέτο – απαρτχάιντ,

\* Καταχρήσεις - αδικίες – ανισότητες – εκμετάλλευση,

\* Συνθήκες διαβίωσης ….

#ΕΘΝΙΚΙΣΜΟΣ (σοβινισμός), μισαλλοδοξία, μιλιταρισμός.

# ΕΘΝΙΣΜΟΣ – ΠΑΤΡΙΩΤΙΣΜΟΣ (φιλοπατρία).

#\*\*\* ΠΟΛΙΤΙΚΑ ΔΙΚΑΙΩΜΑΤΑ: (καθολική ψηφοφορία Ισότητα και ελευθερία).

#\*\*\* ΠΑΙΔΕΙΑ, ΕΠΙΣΤΗΜΗ, ΠΟΛΙΤΙΣΜΟΣ. (γνώση – μόρφωση- εκπαίδευση για όλους).

\* ΔΙΑΦΩΤΙΣΜΟΣ

\* Η ΓΝΩΣΗ ΕΙΝΑΙ ΔΥΝΑΜΗ. Γνώση που να στηρίζεται στον πνευματικό πλούτο του τόπου μας, να ανταποκρίνεται στη σύγχρονη πραγματικότητα και να εμπλουτίζεται με διαπολιτισμική συνείδηση. Η διαπολιτισμική εκπαίδευση είναι όχι μόνο στόχος αλλά και το μεγάλο στοίχημα του σύγχρονου σχολείου.

Πρώτιστα, όμως, τα σχολεία να γίνουν χώροι χαράς, μάθησης και ζωής και όχι στερεότυπης διδασκαλίας.

\* « Ο ΜΟΡΦΩΜΕΝΟΣ άνθρωπος δεν έχει μια σπιθαμή γης, ο κόσμος ολόκληρος είναι η πατρίδα του»

\* Διανοούμενοι – πνευματικοί άνθρωποι χρυσή σιωπή

#\*\*\* ΕΠΙΣΤΗΜΗ και ΗΘΙΚΗ

 «Πάσα τε επιστήμη χωριζομένη δικαιοσύνης και της άλλης αρετής, πανουργία ου σοφία φαίνεται» (Πλάτων, «Μενέξενος»).

\* ΣΥΓΚΡΟΤΗΣΗ Ενεργών Πολιτών που ως αυριανοί Άρχοντες θα έχουν τη σοφία, ως Φύλακες την αντρεία και ως δημιουργοί τη φρόνηση κατά τον Πλάτωνα και πάντα με «αιδώ και δικαιοσύνη» σύμφωνα με τον Πρωταγόρα.

\* Η ΠΡΑΓΜΑΤΩΣΗ της ηθικής αρετής συνεπάγεται ευχαρίστηση για τον άνθρωπο, (Αριστοτέλης)

\* Γνώση – ελευθερία – ευτυχία.

#\*\*\* Η ΔΟΥΛΕΙΑ είναι αντίθετη προς την ανθρώπινη φύση. (υποδούλωση – εκμετάλλευση, δουλεμπόριο = διακί-νηση προσφύγων).

#\*\*\* ΕΘΝΙΚΗ ΤΑΥΤΟΤΗΤΑ - ΑΝΕΞΑΡΤΗΣΙΑ

\*\* ΕΙΡΗΝΗ: καλές σχέσεις ανάμεσα σε άτομα, ομάδες ανθρώπων και, κυρίως, κρατών!

\* ομαλότητα, ομόνοια, γαλήνη, ησυχία, τάξη, ασφάλεια, …..

\* φυσική επιβίωση ατόμων και λαών.

\* ελευθερία – ανεξαρτησία – κυριαρχία - ασφάλεια

\* πρόοδος και οικονομική ανάπτυξη, βιοτικό επίπεδο - ποιότητα ζωής,

\* διακρατικές αρμονικές σχέσεις

\* φιλία και συνεργασία μεταξύ λαών (εμπιστοσύνη, διάλογος,..)

\* δικαιοσύνη και ανθρώπινα δικαιώματα

\* δημιουργία πολιτισμού, καλλιέργεια υλικών, πνευματικών, (τέχνες, γράμματα, επιστήμες,..), ηθικών αγαθών, …

\*Η πείνα και η καταπίεση να παραχωρήσουν τη θέση τους στην ΕΥΗΜΕΡΙΑ

\* Η ειρήνη και το ΔΙΕΘΝΕΣ δίκαιο (αφορά όλα τα έθνη).

(εθιμικό δίκαιο – ήθη και έθιμα ΑΣΤΙΚΟ δίκαιο (έθνος – λαός – κράτος)

#\*\*\* ΠΑΓΚΟΣΜΙΟΤΗΤΑ (ΟΙΚΟΥΜΕΝΙΚΟΤΗΤΑ).

(κοινή καταγωγή και μοίρα…).

\* Ο Σωκράτης όταν τον ρωτούσαν από πού είναι δεν έλεγε: «Από την Αθήνα» αλλά «Από τον κόσμο».

Γνωρίζω και αγαπώ τον τόπο μου

Αγαπώ τον Τόπο μου

Αγαπώ τον άνθρωπο

Αγαπώ τον Άνθρωπο

Αγαπώ τη ζωή

Αγαπώ τη Ζωή

Αγαπώ τον Κόσμο ΟΛΟ.

\* Η ΠΙΟ μεγάλη ΑΡΕΤΗ στον Άνθρωπο είναι: να μπορεί – να έχει τη δύναμη, να νιώθει τον πόνο του συνανθρώπου του ανεξάρτητα από την καταγωγή, την θρησκεία και το χρώμα …

\* «Το αληθινό μπόι του Ανθρώπου μετριέται από τις πράξεις και όχι από το χρώμα, την καταγωγή, ……»

#\*\*\* ΜΕΣΑ και ΣΚΟΠΟΙ

\* Απόλυτη ηθική, φυσικό δίκαιον

\* Φόβος και ψέμα χειρότερο από το θάνατο

\*Η ΖΩΗ είναι χαρά!! Συνεργασία, ενότητα, αλληλεγγύη, πραότητα, ελεημοσύνη, δικαιοσύνη, ειρήνη.

\* ΠΟΛΕΜΟΣ: επίλυση διαφορών(;) με ένοπλη σύγκρουση,..

Συρράξεις, εχθροπραξίες, συγκρούσεις, αναταραχές, ανα-σφάλεια, αβεβαιότητα,……

(\* βιολογικός, χημικός πόλεμος, \* πυρηνικός)!!!!

ΑΙΤΙΑ:

\* ανταγωνισμός, απληστία, κυριαρχία, αίσθηση υπεροχής!!

\*μιλιταρισμός \*ιμπεριαλισμός

\*εθνικισμός\* φαντεμαλισμός (τζιχάντ)

\* οικονομικά συμφέροντα \* στρατηγικά – γεωστρατηγικά

\*\* «Γλυκός είναι ο πόλεμος για όσους δεν τον ξέρουν,

 Μα όσοι τον δοκίμασαν, τρέμ’ η καρδιά τους δυνατά

 μπροστά στον ερχομό του». (Πίνδαρος)

\*\* «Πικρό σκληρόκαρδο, του πολέμου το ατσάλι.

 Είναι η ειρήνη το παν για τους θνητούς».

 (Αισχύλος)

\* ΣΥΝΕΠΕΙΕΣ:

\* ανθρώπινες απώλειες, νεκροί – τραυματίες – αγνοούμενοι

\* ηθικό τίμημα –ωμή βία – κανένας σεβασμός στην ανθρώ-πινη ζωή, εξευτελισμός και καταρράκωση της ανθρώπινης αξιοπρέπειας.

\* δοκιμάζονται οι πανανθρώπινες αξίες: ελευθερία, δικαιοσύνη, αξιοπρέπεια, …

\* περιπλοκή των διακρατικών σχέσεων, αύξηση ξένων επιρροών και επεμβάσεων.

\* υλικές ζημιές - χημικά και δηλητηριώδη αέρια, ραδιενέργεια, … οικολογική καταστροφή

\*\* ΠΡΟΤΑΣΕΙΣ που θα μπορούσαν να συμβάλουν στην απαλλαγή από τον εφιάλτη του πολέμου και την παγίωση της ειρήνης, άρα και Ανθρώπινα Δικαιώματα.

\*ΕΚΠΑΙΔΕΥΣΗ - ΣΧΟΛΕΙΟ: μαθήματα ιστορίας, κοινωνιολογίας, πολιτικής και κοινωνικής.

\* Μ.Μ.Ε.: μέσα από την προβολή των δεινών του πολέμου και των αγαθών της ειρήνης καλλιεργούν φιλειρηνικό πνεύμα, και επίσης συμβάλλουν στην καλλιέργεια της αλληλογνωριμίας, της αλληλοκατανόησης, της συνεργασίας και της φιλίας μεταξύ των λαών….

\* ΠΑΙΔΕΙΑ που να εμφορείται από τις αρχές του ανθρωπισμού.

\* Για να ΞΑΝΑΝΘΙΣΟΥΝ τα καλά, Η μόνη γιατρειά η παιδεία. Αυτή θα μας βγάλει από τον κίβδηλο και φαινομενικά απατηλό κόσμο των αισθήσεων και θα μας οδηγήσει μέσα από τη γνώση στην νόηση της πραγματικότητας και στην ανάληψη των ευθυνών μας. Από τη φαυλότητα και την αδικία, αγαθά της αμάθειας και της έλλειψης αγωγής, με την επίδραση της παιδείας θα περάσουμε στην υπευθυνότητα και τη δικαιοσύνη.

\* ΠΑΙΔΕΙΑ που δίνει χαρά με την τέλεση ηθικών πράξεων και λύπη στην διάπραξη ανήθικων πράξεων (ψυχική καλλιέργεια, πνευματική αναζήτηση και ωρίμανση, ανάπτυξη ανθρωπιστικών αξιών).

\*ΠΑΙΔΕΙΑ Ανθρωπιστική με πνευματικότητα, εσωτερι-κότητα, ταπεινότητα, σεμνότητα, αυτάρκεια, ολιγάρκεια, και επικοινωνία με τον συνάνθρωπο. Αξίες διαχρονικές που λάμπρυναν και κόσμησαν τον Ελληνισμό.

\* ΠΑΙΔΕΙΑ που συμβάλλει στη δημιουργία:

\* ΕΝΕΡΓΩΝ Πολιτών που να γνωρίζουν τα δικαιώματα και τις υποχρεώσεις τους, να σέβονται τη διαφορετικότητα του κάθε ανθρώπου, να έχουν αρμονικές σχέσεις με τους γύρω τους, να συνεργάζονται και να προσφέρουν στον συνάνθρωπό τους.

\*ΕΝΕΡΓΩΝ Πολιτών με ευαισθησία και σεβασμό στην προστασία και διατήρηση του φυσικού περιβάλλοντος, στη διαφύλαξη της πολιτιστικής κληρονομιάς αλλά και με καλλιέργεια για ανανέωση, δημιουργία και προώθηση του πολιτισμού.

\*ΕΝΕΡΓΩΝ Πολιτών με συγκροτημένη προσωπικότητα, με ελεύθερη, κριτική σκέψη, που θα φέρουν στο προσκήνιο το

ευφάνταστο, το πρωτοπόρο, το καινοτόμο, και το αποτελεσματικό

\*ΣΕ ΜΙΑ καθημερινότητα που δυστυχώς χαρακτηρίζεται από κυνισμό, τυχοδιωκτισμό και με ιδεολογία τον ωφελιμισμό και τον ατομικισμό. Απουσιάζουν οι ιδεολογίες και οι αγνοί ιδεολόγοι. Οι ιδεολογίες ανανεώνονται και εκσυγχρονίζονται αλλά δυστυχώς νοθεύουν την αγνότητά τους με καιροσκοπισμούς, υποκειμενισμούς και σκοπιμότητες. Και οι προσωπικότητες μοιάζουν να είναι περιθωριακές, αμελητέες και ανήμπορες να αντιδράσουν. Λείπουν τα κοινά οράματα, τα ιδεώδη και τα ιδανικά για να προβληματίσουν τον πολίτη με το θουκυδίδειο «μόνοι γαρ τον τε μηδέν τώνδε μετέχοντα ουκ απράγμονα (φιλήσυχο) αλλ’ αχρείον (άχρηστο) νομίζομεν». (Θουκυδίδης, Β΄40).

\* ΣΕ ΜΙΑ καθημερινότητα που ΟΙ ΛΕΞΕΙΣ έχουν χάσει την καθιερωμένη σημασία: «Και την ειωθείαν αξίωσιν των ονομάτων ες τα έργα αντήλλαξαν τη δικαιώσει» (Θουκυδίδης Γ, 82, ακόμα και την καθιερωμένη σημασία των λέξεων για τις ανθρώπινες πράξεις την άλλαξαν για να δικαιολογούν τις πράξεις τους). Είμαστε στα κρίματα γιατί και εμείς αλλάζουμε τη σημασία των λέξεων κατά πως μας βολεύει.

Λόγου χάρη αντί της λεβεντιάς, της ντομπροσύνης έχουμε την καπατσοσύνη και τον κουτσαβακιδισμό, αντί της ευγένειας και της ανεκτικότητας έχουμε το θράσος και την αναισχυντία. Παρανομούμε και αντί της ομολογίας δικαιο-λογούμε με φαιδρότητες τις πράξεις μας και η μέριμνά μας να ξεφύγουμε του νόμου. Πράξεις που καταδικάζουμε όταν γίνονται από άλλους όχι μόνο τις επιτρέπουμε στον εαυτό μας αλλά και τις δικαιολογούμε χωρίς αιδώ. Όπως η κλοπή βαφτίζεται σε φιλοδώρημα και η κουτοπονηριά του λαϊκισμού σε «εξυπνάδα» και «πολιτική». Αντί της αξιο-πρέπειας και της ομορφιάς έχουμε το ξεγύμνωμα σώματος και ψυχής στο μέγεθος της ασχήμιας, για χάρη της ευτελούς δημοσιότητας και του κέρδους. Η σοβαροφάνεια σε σοβαρό-τητα. Η απαιδευσία, η αμάθεια και η άγνοια σε χρυσή σιωπή!

«.. και μην έχοντας κάτω άλλο σκαλί

 για τ’ ανέβασμα ξανά που σε καλεί

θα αισθανθείς να σου φυτρώνουν, ω χαρά!

Τα φτερά! Τα φτερά τα πρωτινά σου, τα μεγάλα»!

 (Κ. Παλαμάς, Δωδεκάλογος του Γύφτου, 1907).

\* «ΝΑ ΑΓΑΠΑΣ την ευθύνη. Να λες εγώ, εγώ μονάχος μου θα σώσω τον κόσμο. Αν χαθεί εγώ θα φταίω», αυτό μας λέει η ιστορία μας με τα λόγια του Νίκου Καζαντζάκη.

 \* ΟΜΩΣ.., χρειάζεται από τα λόγια των έργων, να περάσουμε στα έργα των λόγων. Αρνούμαι, όμως, να πάψω να πιστεύω πως ο μόνος ρεαλισμός είναι ο αγώνας του Ανθρώπου για τον Άνθρωπο. Αρνούμαι να πάψω να καλώ τους μαθητές μου να Ονειρεύονται και να μην Βολεύονται!! Με όνειρο (όραμα) και με πίστη στο καθήκον! Γιατί ένα όνειρο (όραμα) χωρίς το καθήκον είναι κενό και ένα καθήκον χωρίς το όνειρο (όραμα) είναι αγγαρεία! Το όνειρο μαζί με το καθήκον είναι η ελπίδα του αύριο! Για τούτο να Ονειρεύονται (οραματίζονται), και να μην βολεύονται, για ένα καλύτερο αύριο!!

Κόντρα στο βόλεμα και στο «ρεαλισμό» που δυστυχώς σημαίνει υποτέλεια, δουλοφροσύνη, εξευτελισμό της ανθρώπινης αξιοπρέπειας με βάση την υλική υπεροχή και τη βία-δίκαιο του ισχυρού το κυνισμό και τον τυχοδιωκτισμό και τον ωφελιμισμό εμείς θα προβάλλουμε το όνειρο - ρεαλισμό, τον αγώνα του Ανθρώπου για τον Άνθρωπο, στη βάση των ανθρωπιστικών αξιών, στη βάση των πανανθρώπινων αξιών.

 ΑΡΝΟΥΜΑΙ να πάψω να καλώ τους Μαθητές μου, για ένα νέο Διαφωτισμό! Χρειαζόμαστε ένα νέο Διαφωτισμό! Αντάξιο του Νεοελληνικού που προετοίμασε τον Ξεσηκωμό του 1821. ΕΝΑ νέο Διαφωτισμό, να αφήσει πίσω το παλιό και να δημιουργήσει το νέο, να δώσει Ελπίδα και Όραμα στα Παιδιά μας! ΝΑ Ονειρεύονται και να μην Βολεύονται!!

 Για να ΣΥΝΕΙΔΟΠΟΙΗΣΟΥΜΕ ότι είμαστε φορείς αλλά και συνεχιστές μιας διαχρονικής Ιστορικής και Πολιτιστικής Κληρονομιάς. Για μια κοινωνία ουμανιστική! Για επαναφορά στην ζωή μας αρχών και αξιών: το κάλλος και το μέτρο, το ήθος και η αξιοκρατία, η ισονομία και η κοινωνική δικαιοσύνη, η αλληλεγγύη και το άνοιγμα στο συνάνθρωπό μας, η φιλία και η συναδέλφωση, … η ΑΝΘΡΩΠΙΑ! που διαμορφώνουν διαπροσωπικές σχέσεις που συντελούν στην ενεργό συμμετοχή των πολιτών για δημιουργία και πρόοδο!

ΕΠΙΜΥΘΙΟ:

 ΜΙΑ ΚΟΙΝΩΝΙΑ προοδεύει και ευημερεί, όταν αποτελείται από κοινωνικά μέλη που διακρίνονται για την κοινωνική συνείδηση και την πολιτική τους ευθύνη. Η κοινωνική και πολιτική υπευθυνότητα όμως αποτελεί χαρακτηριστικό καλλιεργημένων ανθρώπων, με πολύπλευρη και ανθρωπιστική παιδεία

#\*\*\* ΚΥΠΡΟΣ – ΑΝΘΡΩΠΙΝΑ ΔΙΚΑΙΩΜΑΤΑ.

 «Παν πρόσωπον έχει το δικαίωμα όπως κυκλοφορεί ελευθέρως και εκλέγει την κατοικία του εντός εκάστης χώρας» (άρθρο 13 παρ.1 της Διακήρυξης των Δικαιωμάτων του Ανθρώπου).

 Εμείς, την ΚΑΤΕΧΟΜΕΝΗ Γη μας δεν την Αναπολούμε την ΝΟΣΤΑΛΓΟΥΜΕ! Απαιτούμε Λύση, Δίκαιη, Βιώσιμη και Λειτουργική, για το καλό ΟΛΩΝ μας Ελληνοκυπρίων και Τουρκοκυπρίων. Αισιοδοξούμε, αγωνιζόμαστε για τη ΛΥΣΗ που θα λυτρώσει όλους τους εμπλεκόμενους από τα αδιέξοδα. Μια τέτοια λύση είναι μόνο αυτή που θα προνοεί και θα διαφυλάττει το Ενιαίο, Κυρίαρχο (μια ιθαγένεια) και Ανεξάρτητο της Κυπριακής Δημοκρατίας. Λύση σύμφωνη με τις αρχές του Διεθνούς Δικαίου, του Καταστατικού Χάρτη του Ο.Η.Ε., της Διακήρυξης των Δικαιωμάτων του Ανθρώπου, και των αρχών της Ε.Ε. Λύση που δίνει τη δυνατότητα σε Ελληνοκύπριους και Τουρκοκύπριους να ζήσουν ειρηνικά, χωρίς το στρατό κατοχής (Αττίλα), χωρίς τα συρματοπλέγματα και χωρίς Εγγυήτριες Δυνάμεις. Με ελευθερία Διακίνησης, Εγκατάστασης και Ιδιοκτησίας για όλους από την Κερύνεια μέχρι τη Λεμεσό και από την Πάφο ίσαμε τον Απόστολο Ανδρέα (Καρπασία).

 Τις ΣΥΝΟΜΙΛΙΕΣ τις τίναξε ο σουλτάνος γιατί επιμένει να παραμείνει εγγυήτρια δύναμης (ως λύκος να φυλάει τα αρνιά). Και μάλιστα με «ελεύθερα χέρια», να λειτουργεί ως γκάγκστερ όπου δει! Και ο ρόλος του Ο.Η.Ε. Τα ψηφίσματα, οι αποφάσεις του, οι αρχές και το διεθνές δίκαιο; Ο τραγέλαφος ένα μέλος του Ο.Η.Ε. ένα πλήρες μέλος της Ε.Ε. να έχει εγγυητή. Να είναι προτεκτοράτο ενός άλλου κράτους!

 Θέλουμε ΛΥΣΗ και όχι διάλυση της Κυπριακής Δημοκρατίας. ΛΥΣΗ που να (επαν)ΕΝΩΝΕΙ και όχι να διχοτομεί την Πατρίδα μας. ΛΥΣΗ με Πολιτική Ισονομία και Ισοτιμία των πολιτών, αρχές που δεν διασφαλίζει η δοτή εκ περιτροπής προεδρία.

ΛΥΣΗ που να εξασφαλίζει την επιστροφή όλων των προσφύγων, και όχι αλισβερίσι (πάρε - δώσε) στο εδαφικό γιατί όπως λέει και ο Μακρυγιάννης, «…κανένα κομμάτι κρέας είναι (η πατρίδα) για να το πουλήσεις»; .

 Μονόδρομος η εμμονή μας σε μια Λύση ΔΙΚΑΙΗ, ΒΙΩΣΙΜΗ και ΛΕΙΤΟΥΡΓΙΚΗ! Λύση που να τερματίζει την κατοχή και να αποκαθιστά τα ΑΝΘΡΩΠΙΝΑ ΔΙΚΑΙΩ-ΜΑΤΑ και να ΕΝΩΝΕΙ το Νησί μας.

ΕΠΙΜΥΘΙΟ 2:

Την προσφυγιά την νιώσαμε και την ζήσαμε από αρχαιοτάτων χρόνων. Ενδεικτικά η Άλωση της Μιλήτου! Το 493, ένα χρόνο (494) μετά την Άλωση της Μιλήτου από τους Πέρσες, όταν ήταν επώνυμος Άρχοντας στην Αθήνα ο Θεμιστοκλής, ο Φρύνιχος δίδαξε την τραγωδία «Μιλήτου Άλωσις», και γι’ αυτό του το έργο καταδικάστηκε από τους Αθηναίους σε πρόστιμο, γιατί θύμισε στους πολίτες τις δυστυχίες τους» («ως αναμνήσαντα οικηία κακά»). Και τούτο γιατί οι Αθηναίοι άφησαν αβοήθητους τους αδελφούς Ίωνες και οι Πέρσες θανάτωσαν τους περισσότερους άντρες και τον υπόλοιπο πληθυσμό τον εκτόπισαν, τον προσφυγοποίησαν (και η Ασπασία του Περικλή προσφυγοπούλα (!) ήταν).

 Στις Σταυροφορίες (11ος αιώνας μ. Χ. ), αρχικά είχαμε εκτοπισμό από τη Συρία και την Παλαιστίνη (να γιατί η ιστορία επαναλαμβάνεται) προσφυγοποίηση Χριστιανών Ορθοδόξων που κατέληξαν στην Κύπρο! (έχουμε και Αγίους και Οσίους που έλκουν την καταγωγή τους από τα μέρη αυτά)!

 Το 1291 όταν ο Μαμελούκος Σουλτάνος κατέλυσε το Βασίλειο της Ιερουσαλήμ, στην Κύπρο βρήκαν καταφύγιο (ως εκτοπισθέντες – πρόσφυγες), πολλοί Χριστιανοί αξιωματούχου, έμποροι και στρατιώτες.

 Είμαστε στο θέρετρο των διαχρονικών πολεμικών επιχειρήσεων. Γιατί πέρα του ότι είμαστε το κέντρο (μέσο) της ΓΗΣ! ΜΕΣΟ – ΓΕΙΟΣ γαρ!! Όποιος κατέχει την Ιστορία, πέρα του ότι είναι όλβιος σύμφωνα με τον Ευριπίδη, κατανοεί ότι δυστυχώς, αιώνες αυτή η λωρίδα από το Βυζάντιο, τη Σμύρνη, τη Συρία, τη Μεσοποταμία, την Παλαιστίνη, την Κύπρο, την Αίγυπτο, …. Ήταν θέρετρο ανταγωνισμών και πολεμικών συγκρούσεων! Μίνωες, Μυκηναίοι, Πέρσες, Αλεξανδρινοί, Ρωμαίοι, Βυζαντινοί, Άραβες, Σταυροφόροι, Οθωμανοί, …. Ευλογία ο πλούτος, αλλά και κατάρα ο πόλεμος! Ακμή και παρακμή!

 ΕΥΛΟΓΟ το ερώτημα: «Ο Κόσμος δεν θα αλλάξει ποτέ»; Σίγουρα αγγελικός δεν θα γίνει ποτέ! Γιατί δεν θα είναι Ανθρώπινος!

 Πολλές φορές καλώ τους Μαθητές μου, όταν αγανακτούν για την αδικία και την εκμετάλλευση που βλέπουν γύρω τους, και τους ζητώ να φανταστούν ότι είμαστε το 2316 και μελετάμε την εποχή μας το 2016. Στο ερώτημα: « Ποια είναι η γνώμη τους για το 2016, για την εποχή μας»; Οι απαντήσεις αν και αρνητικές – επικριτικές, είναι γεμάτες από ένα πείσμα και ένα όνειρο!

 Αρνητικές απαντήσεις γιατί ναι μεν υπάρχει ανάπτυξη, ναι μεν ζούμε στην περίοδο της υψηλοτάτης τεχνολογίας, αλλά ταυτόχρονα συνάνθρωποί μας δεν έχουν να φάνε και στερούνται το πιο σημαντικό αγαθό τη λευτεριά τους! παιδιά αντί να παίζουν πεντόβολο, πετροβολάνε τους εισβολείς!! Παιδιά (και όχι μόνο, αλλά άντρες και γυναίκες), αντί της αγκαλιάς της Μάνας πνίγονται στην αγκαλιά του Αιγαίου Πελάγου μας! Τα νιώθουν όλα αυτά οι Μαθητές μου και χλευάζουν την υποκρισία των δυνατών και τα καμώματα των κυβερνώντων! Και διερωτώνται μήπως μας χαρακτηρίσουν ως κανίβαλους, με τη διαφορά ότι εμείς χρησιμοποιούμε μαχαίρι και πιρούνι! Και όλους τους σημερινούς σωτήρες ως εγκληματίες πολέμου!!

 Με αισιοδοξία και πείσμα γιατί παρ’ όλα αυτά ονειρεύονται και δεν βολεύονται! Και με τη βεβαιότητα ότι σίγουρα θα λένε: «Η Ελλάδα, με τη συμπεριφορά της απέναντι στο κύμα των προσφύγων, ήταν και πάλι ο βράχος στον γκρεμό για να κρατιέται η Αξιοπρέπεια της Ευρώπης, αλλά και της Ανθρωπότητας και να μην γκρεμιέται – να μην χάνεται»!!

9 ΔΕΚΕΜΒΡΙΟΥ 2016

«ΑΧΙΛΛΟΠΟΥΛΕΙΟ» Λύκειο Τσαγκαράδας